18-11-1433 هـ, 02:17 صباحاً
انا بقولكم تجربتي الغير مكتمله
قدمت ع باب رزق من النت وبعد ربع ساعه اتصل علي الموظف وربي صادقه كنت متفاجاة من سرعتهم
المهم كلمني وسئلني وش ابغى بالظبط انا كنت ابغى مشغل+مصورة قالي حلو طيب كم تتوقعي التكلفه قلت ماادري بس بحدود كم تعطوني قالي انتي وحسب طلبك قلت ابغى 100الف قالي اوكي سئلني زوجك موظف قلت نعم قالي حلو اذا راتبه اكثر من 5الاف يقدر يكفلك قلت اكثر قالي ممتاز وطلب مني تعريف براتب زوجي وعقد البيت وقلت له ع فكره انا ماعندي شهاده خبرة في التجميل قالي مولازم اهم شي حماسك للمشروع وقالي استاجري محل وجيبي عقد الاجار ةاعطاني موعد مقابله شخصيه قالي اجي واشرح لهم خططي للمشغل قلت طيب
وقالي الشركه تعطيك تاشيرتين وراتب شهري 2الفين ريال دعم منها وغير قابله للسداد
وتقسطين لهم ال100الف شهريا 2000ريال
واذا كنتي ملتزمه بالسداد يزيدون الدعم من الفين لاربعه الاف
كنت مررررره فرحانه وبشرت اولادي واختي بس للاسف زوجي لما عرف رفض وقالي شيلي هالخرابيط من راسك
الحرمه مشروعها بيتها وزوجها واولادها
وحطم هالحلم قبل يشوف النور
وسلامتكم
تميزي معنا وجربي بخور العطور الفرنسية
يشرفك عند اهلك وضيوفك
يوصلك لباب بيتك مجانا 0531688984